पाएं अपने शहर की ताज़ा ख़बरें और फ्री ई-पेपरडाउनलोड करें
नई दिल्ली। आनंद विहार बस अड्डे को 200 करोड़ रुपए की लागत से विश्वस्तरीय बनाने के लिए इसके ले आउट प्लान को सिविल एविएशन, दिल्ली फायर सर्विसेस, अरबन आर्ट कमीशन, पर्यावरण, यूटी पैक सहित सभी संस्थाओं से हरी झंडी मिल चुकी है। दिल्ली इंटीग्रेटेड मल्टी मोंडल ट्रांजिट सिस्टम (डिम्ट्स) ने अब इसे डीडीए के पास भेजा है। डिम्ट्स के वरिष्ठ अधिकारियों के अनुसार डीडीए से स्वीकृति मिलते ही तीन माह के अंदर टेंडर मंगाया जाएगा। 2015 अगस्त तक इसे तैयार कर लिया जाएगा।
डिम्ट्स के प्रोजेक्ट इंजीनियर अजय पाल सिंह ने बताया कि बस अड्डे का निर्माण यहां आने वाली बसों एवं यात्रियों की संख्या, ऑटो-टैक्सी स्टैंड, कार-स्कूटर पार्किंग, यात्रियों के लिए प्रतीक्षालय, क्लाक रूम, रेस्टोरेंट, बुक स्टोर, प्रसाधन सुविधाएं, एक्सीलेटर, लिफ्ट, सुरक्षा टावर तमाम सभी पहलुओं पर रखकर ले-आउट प्लान तैयार किया गया है। रेलवे स्टेशन व मेट्रो स्टेशन होने के कारण इस बस अड्डे पर उत्तर प्रदेश के ओर जाने वाले यात्रियों की काफी भीड़ होती है। इस बस अड्डे का निर्माण 2026 की जरूरतों को ध्यान में रखकर किया जा रहा है।
पर्यावरण अनुकूल व भूकंपरोधी इमारत, रेन हार्वेस्टिंग तकनीक का उपयोग किया जाएगा। यात्रियों को रिंग रोड पार करने के लिए अतिरिक्त फुट ओवर ब्रिज का भी निर्माण किया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn